พีอาร์คลัง
สมชัย สัจจพงษ์ ปลัดคลัง เปิดตัวหนังสั้น &#8220;ลุงวากับฟ้าใส&#8221; ประชาสัมพันธ์ผลงานของกระทรวงคลังช่วง 2 ปี ที่ผ่านมา ตามนโยบายของรัฐบาล &#8220;ลุงตู่&#8221; ที่ให้ทุกกระทรวงพีอาร์ผลงานของรัฐบาลให้ประชาชนรับรู้มากที่สุด
16 ส.ค. 2559

สมชัย สัจจพงษ์ ปลัดคลัง เปิดตัวหนังสั้น “ลุงวากับฟ้าใส” ประชาสัมพันธ์ผลงานของกระทรวงคลังช่วง 2 ปี ที่ผ่านมา ตามนโยบายของรัฐบาล “ลุงตู่” ที่ให้ทุกกระทรวงพีอาร์ผลงานของรัฐบาลให้ประชาชนรับรู้มากที่สุด
คลังก็เลยคิดทำหนังสั้นขึ้น เพื่อเล่าเรื่องผลงานจากนโยบายต่างๆ ผ่านมุมมองของลุงและหลาน โดยได้ “ไพโรจน์ สังวริบุตร” นักแสดงรุ่นเดอะ มารับบท “ลุงวา” ข้าราชการกระทรวงการคลังวัยเกษียณและเด็กน้อย “น้องณิชา” ณปภัช เจนจิตรานนท์ รับบท “ฟ้าใส” หลานสาว 
หนังเรื่องนี้ยาวประมาณ 14 นาที ครอบคลุมทั้งมาตรการช่วยผู้มีรายได้น้อย มาตรการภาษีช่วยเอสเอ็มอี กองทุนการออมแห่งชาติ บ้านประชารัฐ แม้แต่การตั้งเขตเศรษฐกิจพิเศษ ก็ถูกนำมาร้อยเรียงไว้
จุดเด่นของหนัง คือ ลุงวา เล่าเรื่องผ่านตัวละครที่จะได้รับประโยชน์จากมาตรการข้างต้น ด้วยภาษาชาวบ้านที่เข้าใจง่าย ไม่ต้องอาศัยการตีความ 
ส่วนจะออกอากาศช่องไหนต้องสุ่มหาเอาเอง ที่แน่ๆ ไม่พ้นทีวีช่องกรมประชาสัมพันธ์